
RUGĂCIUNE CĂTRE MAICA DOMNULUI, 
MIJLOCITOARE ÎNAINTEA DREPTULUI 
JUDECĂTOR HRISTOS 


Împărăteasă, Maică a Împăratului Hristos, care prin tine 
S-a arătat să ne facă fii și fiice împărătești, ție aducem 
mulțumire pentru preamultele bunătăți, și acoperămân- 
tul și ocrotirea de văzuţii și nevăzuţii noștri vrăjmași, din 
veac și până în acest ceas. 

Maică cea bună a lui Dumnezeu, înalță rugăciunile și 
cererile noastre la Înălțimea Sa cea veșnică, Cel fără de 
moarte Dumnezeul și Împăratul Hristos, pe care ai năs- 
cut și la feciorelnicii-ţi sâni ai hrănit. 

Frica de Dânsul, Dreptul Judecător, a istovit toate pute- 
rile noastre, și nu mai îndrăznim să chemăm pe EI și să-l 
aducem rugăciune. 

Călcat-am legea dragostei Sale, disprețuit-am chinurile 
Sale până la sânge pentru noi, rătăcit-am în ţară străi- 
nă, unde oamenii nu se osebesc de porci, nici hrana oa- 
menilor de a porcilor; L-am ocărât, L-am amărât, ne te- 
mem și ne ascundem de Dânsul, precum Adam, când a 
greșit în Rai. 

Însă acum vedem că fără de minte am cugetat și fără de 
minte am umblat. 

Dar precum vinovatul nu îndrăznește a se ruga Judecăto- 
rului, ci caută pe cei apropiaţi Lui și-i roagă să mijloceas- 
că la Judecător, și noi, ca niște vinovaţi dintre cei mari, 
ca niște păcătoși dintre cei negri de păcate; ca niște nele- 
giuiți, și încă preacurvari, ca niște nebuni fără de minte, 
și încă nemaiîntâlniţi, nu avem îndrăzneală înaintea Sa, a 
Dreptului Judecător, ci venim la tine, Maica cea blândă a 
Dreptului Judecător Hristos. 


Solește pocăința noastră și ale noastre rugăciuni, ca să te 

preaslăvim pe tine, precum părinții noștri care ție s-au ru- 
gat și de la tine bucurie au primit, și au mărturisit și au 
întărit aceasta cu pecetea multor biserici ridicate în cin- 
stea ta. 

Ție ne rugăm, Împărăteasă, Maică a Împăratului Hris- 
tos, du înaintea Fiului tău, Dumnezeului și Mântuitoru- 
lui nostru, aceste rugăciuni: 

Iată-ne pe noi, Doamne, toţi păcătoşii Tăi, în duh și ade- 
văr, închinându-ne celor sfinte ale Tale. 

Iată-ne în cetatea cea sfântă a lerusalimului, întru care 
proroceau David și Prorocii întruparea Ta. Închinămu-ne 
Sionului "Tău cel sfânt și ne rugăm Tie, iartă-ne pe noi și 
ne mântuiește. Amin. 

Iată-ne în Nazaretul cel sfânt, întru care Preasfânta Mai- 
ca Ta a primit Bunavestire a măritului Arhanghel Gavri- 
il, cum că pe Tine va zămisli de la Duhul Sfânt și Împă- 
rat Le vei naște, a căruia Împărăţie nu va avea sfârșit. În- 
chinămu-ne și ne rugăm Ţie: iartă-ne pe noi, păcătoşii, și 
ne mântuiește. 

lată-ne în peștera Bethleemului, unde oareșcând închi- 
dea David oile neînțelegătoare și mieii săi, întru care e- 
ai născut, Cuvinte al lui Dumnezeu, Căruia s-au închinat 
păstorii și Magii; acolo unde steaua a strălucit și a călău- 
zit către Tine, acolo unde îngerii cântau slavoslovie: „Sla- 
vă întru cei de sus lui Dumnezeu și pe pământ pace, între 
oameni bunăvoire”, iată-ne și pe noi, păcătoşii, închinân- 
du-ne "Ție și rugându-Le: greșit-am, Doamne Iisuse, iar- 
tă-ne pe noi și ne mântuiește. 

lată-ne pe urmele Tale, întru toate cetățile și satele prin 
care ai umblat, și ai propovăduit bunavestire a vieţii veșni- 
ce, și ai lucrat minuni; sărutăm fiecare urmă a Ia, Îi slă- 
vim dumnezeirea și ne rugăm ie: iartă-ne pe noi, păcă- 


toșii, și ne mântuiește. 


Iată-ne la râul cel sfânt al Iordanului, întru care Te-ai bo- 
tezat, și la iezerul unde ai ales pescarii a fi Apostoli, și pe 
Tabor, unde "Te-ai schimbat la față, și în Sion unde, la 
Cina cea de Taină, Împărtăşirea cu Trupul și Sângele Tău 
o ai rânduit spre mântuire, și în Bethania, unde pe Lazăr 
ai înviat, și în Biserica lui Solomon, unde Te-ai împotri- 
vit făcătorilor de rele. 

Întru toate aceste locuri ne închinăm Ție și pe Tine ru- 
găm: iartă-ne pe noi, lisuse, Fiul lui Dumnezeu, iartă, iar- 
tă și ne mântuiește. 

lată-ne la înfricoșata Golgotha, pe care ai fost răstignit și 
cu patimi ai mărturisit arătarea Ta, și la mormântul dintru 
care ai înviat, și în Eleon, de unde Te-ai înălțat. 
Pretutindenea ne pocăim de păcatele noastre, pretutinde- 
nea cu pocăință plângem. 

Pe Tine 'Te slavoslovim și Ţie ne rugăm: Doamne, iartă, 
miluiește și mântuiește pe noi, păcătoșii Lăi. 

Nimenea nu ne poate ierta, de nu ne ierți Tu, căci am gre- 
șit Ţie. 

Nimenea în cer și pe pământ nu ne poate mântui de vă- 
zutul și nevăzutul rău, fără de Tine, Doamne, Căruia s-a 
dat toată puterea în cer și pe pământ. 

Greșit-am, iartă-ne, pentru rugăciunile Preacuratei Mai- 
cii Tale și pururea Fecioarei Maria. 

Ție se cuvine slavă și slavoslovie, și puterea și stăpânia și 
închinăciunea, de la toate neamurile și noroadele cerești 
și pământești, în tot veacul și în veci, împreună cu Latăl și 
cu Sfântul Duh. 

Amin. 

RUGĂCIUNE CĂTRE MAICA DOMNULUI 
PENTRU LUMINAREA MINȚII 


O, Maica mea cea cerească, deschide ochiul Tău în su- 
fletul meu, ca să văd ce și cum — ca să văd cine în sufle- 
tul meu sălășluiește și ce fel de roade întru dânsul cresc. 
Lipsit fiind de ochiul Tău, prin sufletul meu fără nădejde 
orbecăi, precum drumeţul în miez de noapte prin nepă- 
trunsa beznă rătăcește. 

Și drumeţul prin noapte cade și se ridică, și toate câte în- 
tâlnește pe cale „întâmplări” le numește. 

Tu, lumina sufletului meu, ești singura întâmplare a vieții 
mele. Când copilul în braţele maicii sale se repede, întâm- 
plări pentru el nu mai sunt. Când mireasa în întâmpinarea 
mirelui aleargă, ea nu mai vede florile în livadă, nu mai aude 
freamătul furtunii, nici mai simte mireasma chiparosului, ori 
voia sălbăticiunilor; ci doar chipul mirelui zărește; doar cân- 
tarea de pe buzele lui aude; doar sufletul lui îl simte. 

Când dragostea iese în întâmpinarea dragostei, nicio în- 
tâmplare nu mai vine asupra ei. Din calea dragostei, tim- 
pul și spaţiul se dau la o parte. 

Pribegii fără de ţintă și oamenii fără de dragoste au în- 
tâmplări și au istorie. Dragostea nu are istorie, nici isto- 
ria — dragoste. 

Când cineva se pogoară din munte sau urcă pe dânsul, 
neștiind unde merge, i se dau întâmplările ca ţintă a călă- 
toriei sale. Cu adevărat, ţintă sunt întâmplările celui fără 
de ţintă, și istorie celui fără de cale. 

Pentru aceea, cei fără de țintă și cei fără de cale la întâm- 
plări se opresc, și pentru întâmplări între dânșii se pricesc. 
Dară eu cu liniște către Tine alerg și în susul muntelui, 
și în josul lui, iar întâmplările cele vrednice de dispreț cu 


mânie din calea mea se depărtează. 


Dacă aș fi o piatră și m-aș rostogoli de pe munte, nu la 
pietrele de care mă izbesc m-aș gândi, ci la prăpastia de la 
capătul povârnișului. 

Dacă aș fi un pârâiaș de munte, nu la zbuciumata-mi cale 
m-aș gândi, ci la lacul care mă așteaptă. 

Cu adevărat înfricoșată este prăpastia celor ce iubesc în- 
tâmplările care în jos îi trag. 

O, Cerească Maică, singura mea iubire, de robia întâm- 
plărilor mă slobozește, și fă-mă rob al tău! 

O, Prealuminată ZA, răsari în sufletul meu, ca ţinta să pot 
vedea, a căii mele celei întortocheate! 

O, Soare al sorilor, singura întâmplare din univers ce îmi 
atrage inima, luminează lăuntrul meu, ca să văz cine a cu- 
tezat întru dânsul a se sălășlui, afară de 'Tine; și astfel să 
dezrădăcinez de acolo toate roadele ce din afară par dulci, 


dară miezul lor a putrejune duhnește. 


RUGĂCIUNE CĂTRE FECIOARA MARIA, 
ACOPERITOAREA CELOR CREDINCIOȘI 


O, Cerească Maică, întru slava ta mă primește! Căci când 
slava lumească asfinţește, ca nu mai răsare niciodată. Și 
cununa pe care oamenii o dau este pururea cunună de 
spini pentru cei înțelegători, și tichie de nebun pentru cei 
neînțelegători. Câtă vreme aurul este în pământ, toți îl 
îndrăgesc și îl caută. Însă când ajunge să încununeze ca- 
pul vreunui om, întunericul pizmei și al urii îi adumbreș- 
te strălucirea. 

Preschimbă-mă în aur ascuns întru cea mai ascunsă vis- 
tierie a ta, ca nimenea să știe despre mine, afară de tine. 
Căci câtă vreme tu mă cunoști, cunoscut sunt; câtă vre- 


me numai oamenii mă cunosc, numele meu îndoială este. 

De ochii răi ai lumii mă ascunde, căci ei mă fac să mă în- 
vineţesc. Păzește-mă ca pe o taină pe care pizma nici o 
poate bănui. Mai înţeleaptă fii decât mine și nimănui nu 
mă vădi. lată, eu ca pe cea mai dragă taină te-am avut, și 
lumii te-am vădit, și lumea m-a batjocorit. 

Căci pizma batjocorește atunci când nu poate răpi. 
Prietenii mei, ce alta aveţi de la slava omenească, fără nu- 
mai beţie, ce cu cântare începe și cu zăcut în noroi se sfâr- 
şește? 

Prietenii mei, toate gurile ce vă cântă laude cunosc și o altă 
cântare, potrivnică vouă, pe care mai târziu o veţi auzi. 
Fugiţi de lauda ce seamănă cu turnul cel zidit pe spina- 
rea unui chit, ca să nu vă râdă de pe țărmuri și prietenii, 
şi neprietenii. 

Iar slava cu care oamenii într-un glas vă slăvesc este cea 
mai fără de slavă, căci nepăsătoare este. 

Dacă slava voastră este o plată de la oameni, lucrători cu 
ziua le sunteți, iar mâine pot să vă alunge din țarinile lor. 
Cu adevărat, nicio nouă zi nu recunoaște învoiala voastră 
cu ziua cea de dinainte. Fiece zi țarină nouă deschide, și 
nouă tocmeală rânduiește. 

Dacă slava voastră este lucrarea braţelor voastre, zilele vă 
vor fi mânie, iar nopţile voastre frică. 

Dacă slava voastră este lucrarea înțelepciunii voastre, 
aceasta se va face stârpitoarea slavei voastre, și nu se va 
mai putea mișca. 

Dacă slava voastră „a voastră” o numiţi, pentru minciună 
și hrăpire Cerul vă va pedepsi. 

Preumblaţi-vă cu slava voastră printr-un ţintirim, și ve- 
deți dacă morții vă vor slăvi. 

Cu adevărat, printr-un ţintirim vă şi preumblați neîncetat, 
și de la mișcătoare morminte slavă luaţi. Cine oare vă va 


slăvi când mișcătoarele mormintele se vor face nemișcate? 


Mult vă veţi mâhni în lumea cealaltă, când veţi auzi ce cred 
cu adevărat despre voi cei ce întru această lume vă lăudau. 
O, Cerească Maică, de ochii și de limba oamenilor depar- 
te mă ascunde, acolo unde numai ochiul tău pătrunde și 
numai cuvântul tău se aude. 


ie mă rog, veșnica mea Frumuseţe! 


RUGĂCIUNE CĂTRE 
PREACURATA MAICĂ A LUI DUMNEZEU 


Preacurată Maică a lui Dumnezeu, de unde ies necura- 
tele duhuri? 

Din femeie necurată; din necurata însoţirea a ei cu fiul 
său. Mintea cea necurată pângărește sufletul, care e maica 
minții, și din sufletul necurat ies duhurile necurate, cărora 
inima le este cea mai de seamă cetate întărită. 

Apoi, din cetatea lor cea mai de seamă, duhurile rele nă- 
vălesc asupra părinţilor lor prin patimi necurate, înmul- 
ţindu-se atât în suflet, cât și în minte. 

Preacurată Maică a lui Dumnezeu, care este numărul ne- 
curatelor duhuri? 

Mai multe, mult mai multe sunt duhurile necurate de- 
cât cele curate. 

Căci mai slabe sunt ele decât umbra, față de duhurile cele 
curate, și în legiuni se adună împotriva unui duh curat, 
împotriva unui singur duh feciorelnic. 

Ci mai vârtos întru stricăciune se înmulțesc, și mai cu sil- 
nicie asupra fecioriei se năpustesc — năpădind tot ce în- 
seamnă feciorie în trup sau în suflet, în bărbat sau în fe- 
meie, în minte sau în inimă. 

Cu cât mai mult se află în inimă dorințe păcătoase, îndul- 


ciri otrăvitoare, simţăminte de frică și simţăminte de ură 

către toate cele cerești — cu-atât și duhuri necurate în ini- 
mă se află. 

Cu cât mai mult se află în minte amăgirea de sine faţă de 
lume — fie în idei și concepte, fie în închipuiri și cuvinte — 
cu-atât și duhuri necurate în minte se află. 

Și toate duhurile necurate din inimă sămânţa lor în min- 
te o seamănă. 

Și toate laolaltă, și dintr-o cetate, și din cealaltă, în țari- 
na voinţei își seamănă necurata sămânță. lar în suflet, mă- 
reaţa lor cetate întărită, ele sunt tot atât de multe ca um- 
brele în lume. 

Și unele dintr-altele se înmulțesc, fără rânduială și lege — 
a toată rânduiala și legea vrăjmașe juruite fiind! Și pute- 
rea, și biruinţa lor nu în vrednicie și-o văd, ci în număr. 
Și cu adevărat mărunţite sunt precum nisipul, și încă mai 
mult se tot mărunţesc. 

Nu din dragoste unele către altele se înmulțesc, ci din 
drăcească iubire de sine. Nici simt vreo fericire întru fiin- 
ţarea lor. Lupta pentru drepturi și privilegii toată vremea 
le umple. Vai de omul ce ajunge a fi câmpul lor de bătaie! 
Preacurată Maică a lui Dumnezeu, care este urmarea lu- 
crării duhurilor necurate în om? 

Boală se pricinuiește în omul cel din lăuntru și, ca urma- 
re, și în cel din afară. Sămânța bolii este păcatul. Sămânța 
păcatului precum buruiana crește și sporește. 

"Toate bolile sunt urmarea păcatului. Cu adevărat, și orbi- 
rea, și surzenia, și muţenia, și toate celelalte. Și, oricât de 
ciudat ar părea, și moartea tot o boală este, urmare a ace- 
leiași pricini, stricăciune a aceluiași vierme. 

Preacurată și de-lumină-purtătoare Maică a lui Dumne- 
zeu, slobozește-ne de necuratele duhuri; curățește-ne de 
tot păcatul; tămăduiește-ne de toată boala, cu milostivirea 


Fiului tău și cu puterea Duhului Tău Celui Sfânt. 


Și, în genunchi căzând, din mijlocul stricăciuni strigăm 
Ție: Arde cu strălucirea ta, Maica lui Dumnezeu, toată 


stricăciunea care ne copleșește! 


RUGĂCIUNE LA VREME DE ÎNTRISTARE 
CĂTRE PREASFÂNTA NĂSCĂTOARE 
DE DUMNEZEU 


Valurile patimilor mă necăjesc, mare tristeţe și strâmtora- 
re cuprind sufletul meu. O, Preasfântă, liniștește sufletul 
meu cu pacea Fiului tău și alungă cu harul Lui zbuciumul 
sufletului și întristarea. Viforul păcatelor mele, care ca un 
vierme de foc mă ard, potolește-l și stinge văpaia lui. Um- 
ple cu bucurie inima mea, Preacurată, și risipește dinain- 
tea mea ceața greșalelor mele, căci mă tulbură. Luminea- 
ză-mă cu lumina Fiului tău. A slăbit sufletul meu, totul 
îmi este greu, chiar și rugăciunea. lată, sunt rece ca o stân- 
că, buzele șoptesc rugăciunea, dar inima este nemișcată, 
strâmtorarea a cuprins-o. Sparge gheaţa din jurul sufletu- 
lui meu și încălzește inima mea cu dragostea ta. 

Nu mă încredințez în ocrotirea omenească, ci cad la tine, 
Preasfântă Stăpână, nu mă lepăda, ci primește rugăciunea 
robului tău. Tristeţea m-a cuprins, nu mai pot răbda năva- 
la diavolilor; nu am ocrotire și nici nu am unde să mă as- 
cund, sărman fiind, și mereu în această luptă sunt lovit, iar 
mângâiere nu găsesc nicăieri afară de tine, Stăpână Sfân- 
tă. O, nădejde și ocrotire tuturor ce cred, nu lepăda rugă- 


ciunea mea. Amin. 

RUGĂCIUNE CĂTRE NĂSCĂTOAREA 
DE DUMNEZEU ÎN VREME DE ISPITĂ 


Preasfântă Maică a lui Hristos, Preacurată, Preabinecuvân- 
tată Născătoare de Dumnezeu, iată, Satana mă lovește pre- 
cum valurile mării lovesc corabia, și mă prigonește ziua și 
mă chinuie noaptea. Nu am pace, s-a clătit sufletul meu, 
a tresărit duhul meu. Aleargă, Prealuminată, și ajută-mă. 
Milostivește-L, pe Blândul Domn să se milostivească de 
mine și să-mi ierte păcatele cele făcute. O, Preasfântă Mai- 
că a lui lisus, mare este mila ta și ea este cel mai mare po- 
trivnic puterii iadului. Și cel mai mare păcătos, când cade 
în prăpastia iadului, împins de puterea necuratului, dacă 
strigă către tine, tu ești gata să-l izbăvești. Izbăvește-mă și 
pe mine; iată, Satana vrea să mă împiedice și să nimicească 
credinţa, dar eu în Domnul nădăjduiesc. 

Slavă "ie, mai luminată decât Heruvimii și Serafimii, în 


veci. Amin. 


RUGĂCIUNE ÎN FAȚA ICOANEI FĂCĂTOARE 
DE MINUNI A MAICII DOMNULUI DIN PECI 


Veacurile se scurg; și generaţiile trec, dar din Sfântul tău 
lăcaș din Peci, tu pe toate le întâmpini și le petreci. Cu 
grijă de maică pe toți îi întâmpini și cu binecuvântare de 
maică le petreci, Maica noastră atotmilostivă. 

În faţa chipului tău domnitorii s-au rugat, cu nădejde în 
tine patriarhii au îngenuncheat, Nădejde luminată, și iată, 
și urmașii lor de la tine ajutor așteaptă. 

N-ai rușinat nimănui nădejdea în tine, deci nu o rușina 
nici pe a noastră, atotmilostivă Maica noastră. De pri- 


etenii necredincioși și de batjocura diavolească izbăveș- 


te-ne. Când ne pornim spre cele rele, împiedică-ne; Când 
ne pornim spre cele bune, calea deschide-ne; de tot răul 
alungă-ne și tot răul de la noi alungă-l; în întâmpinarea a 
tot binele îndreaptă-ne și tot binele îndreaptă-l către noi, 
care cu inimă te iubim și din inimă ţie ne rugăm. 

Pe toţi fiii Ortodoxiei unește, pe cei învăţaţi și cei neîn- 
vățaţi cu credința luminează; pe cei mari și pe cei mici cu 
dragoste împacă, pe cei puternici strunește și pe cei nepu- 
tincioși îi întărește, rugămu-te. 

Din Sfântul tău lăcaș din Peci, asupra întregii noaste țări 
privește și ce e nedrept îndreptează, ce e întunecat lumi- 
nează, ce e bolnav înzdrăvenește, Nădejdea noastră lumi- 
nată. Ca toate veacurile și toate neamurile să te măreas- 
că, și pe Fiul tău Cel unul născut, împreună cu Tatăl și cu 


Duhul Sfânt, să-L proslăvească. Amin. 

